section_heading: Razvoj
paragraph_text: Osnovno naoružanje je top M-36 90 mm. Top nije imao žiroskopsku stabilizaciju i prije svakog ispaljenja granate trebalo je zaustaviti tenk. Pokretanje topa bilo je ručno ili elektrohidraulično. Pomoćno naoružanje bile su dvije zračno hlađene strojnice Browning M1919 kalibra 0.30 i jedna strojnica Browning M2 kalibra 0.50 koja se nalazila izvana na kupoli tenka. Jednom strojnicom kalibra 0.30 rukovao je mitraljezac koji se nalazio kraj vozača tenka, a druga strojnicu istog kalibra bila je spregnuta s topom. Spregnutom strojnicom rukovao je topnik koji je za nišanjenje koristio optički nišan topa, a za okidanje se koristio električnim okidačem.